open-index/open-wikipedia-markdown huggingface dataset:
Tinkle

**Tinkle** on intialainen kuukausittain ilmestyvä India Book Housen julkaisema kouluikäisille lapsille suunnattu sarjakuvalehti. Lehdestä julkaistaan sekä englannin- että hindinkielistä versiota. Lehteä on julkaistu myös muilla Intian paikalliskielillä.

Tinklen perusti ja sitä toimittaa Anant Pai, joka on saanut lukijoiden keskuudessa lempinimekseen *Uncle Pai* (Setä Pai). Hän oli myös osallisena Tinkleä suositumman *[[Amar Chitra Katha]]* -sarjan tuotannossa.

Lehden ensimmäinen numero painettiin 1980, ja sen jälkeen lehteä on ilmestynyt yli 500 numeroa. Lehti sisältää sarjakuvatarinoita, yleissivistäviä kuvitettuja tietopaketteja sekä lukijoiden lähettämiä lyhyitä tarinoita. Tinklen tarinat pyrkivät olemaan opettavaisia, mutta länsimaisesta näkökulmasta niiden moraalia voi olla vaikeampi ymmärtää. Tinklellä on lukijakuntansa lisäksi suuri määrä julkisuudesta tuttuja kannattajia, muun muassa Intian entinen pääministeri Atal Bihari Vajpayee.

## Ominaisuudet

Tarinoiden lisäksi lehdessä on yleensä esimerkiksi arvoituksia (mm. TTT - Tinkle Tricks & Treats), tietoa eri eläinlajeista (Meet the "animal") sekä artikkeleita tieteestä ja keksinnöistä.

## Suosituimmat sarjakuvat
Kertaluontoisten sarjakuvien lisäksi lehdessä on myös vakinaisia hahmoja. Näistä muutamia ovat:
* *Kalia the crow* - Kalia-varis, Doob-doob-krokotiili, Chamataka-shakaali, Keechu- ja Meechu-jänikset sekä Baloo-karhu - Ilkeät Chamataka ja Doob-doob tekevät aina suunnitelmia tappaakseen ja syödäkseen viidakon eläimiä, mutta nokkela Kalia onnistuu aina päihittämään vastustajansa.
* *Kapish* - Kapish-apina, Peelu-tiikeri, Sigal-shakaali, Motu-jänis sekä Pintu-kauris. Tämä sarja on hyvin samankaltainen kuin Kalia the crow
* *Tantri the Mantri* - Viekas ministeri juonittelee aina päästäkseen eroon hallitsevasta kuninkaasta, Hooja the Rajasta, mutta pilkka osuu aina pahantekijän omaan nilkkaan.
* *Shikari Shambu* - Shambu on hieman yksinkertainen metsästäjä, jonka kyläläiset tai eläintarhan väki yleensä palkkaavat nappaamaan karanneita tai kadonneita eläimiä. Shambu pelkää villieläimiä ja onnistuu vangitsemaan nämä silkalla moukan tuurilla.
* *Suppandi* - Suppandi on jokseenkin epäpätevä ja yksinkertainen poika, joka aiheuttaa työnantajilleen nöyryytyksiä tietämättömyydellään.
Tinklessä on myös lyhyempiä sarjoja, joissa esiintyvät esimerkiksi:
* *Raghu* - Raghu muistuttaa Intian lapsia omista hullutuksistaan, kuten vastenmielisyydestä lääkkeitä, koulua ja matematiikkaa kohtaan.
* *Anwar* - Muistuttaa Raghua, mutta on viisaampi. Asetelmaltaan hyvin samanlainen kuin Ville Vallaton
* *Little Raji* - Muistuttaa Raghua. Lyhyitä tarinoita pienestä tytöstä. 
* * Ramu & Shamu * - Kaksoset, jotka ovat yhdessä erittäin viisaita. Joutuessaan pulaan tai halutessaan tehdä jotain kiellettyä, Ramu keksii yleensä ratkaisun.
* * Mooshik * - Uskomattoman huono versio Tom & Jerry -sarjakuvista.
* * Ajay * - Mestarietsivä, joka auttaa ratkaisemaan ongelmallisia rikoksia pienten vihjeiden avulla.

## Aiheesta muualla
* Tinklen virallinen sivusto, myös tilausohjeet 
* Tinkle juhlii -  Lapset iloitsivat kun lehden 500. numero julkaistiin juhlapainoksena
Australidinen rotu

**Australidinen rotu** on termi, jolla vanhentuneessa ulkonäköön ja fyysisiin ominaisuuksiin perustuvassa ihmisrotujen luokittelussa viitataan Australaasian alkuperäisväestöön, pääasiassa siis Australian alkuperäisasukkaisiin ja melanesialaisiin.

Australoidiluokituksen kehittivät eurooppalaiset antropologit 1700- ja 1800-luvuilla osana rotujaottelujärjestelmää. Australian aboriginaalien tapauksessa australideilla kuvailtiin olevan tumma iho ja aaltoilevat hiukset, kun taas melanesialaisilla ja negriiteillä hiusten kuvailtiin vaihtelevan suorista kihariin. Tämän rotuluokituksen mukaan australidisen rodun esiintymisalue ulottuu Etelä-Aasian alueille (etenkin Filippiinit, Malesian, Intian ja sen niemimaan, Uuden-Guinean ja Melanesian. Myös andamaanien alkuperäisasukkailla on samankaltainen fenotyyppi.

## Käsitteen historiaa
Vuodesta 1795 lähtien tällaiset ryhmät tyypillisesti määriteltiin ”malaijeiksi”, joihin siis sisällytettiin monia muitakin kansoja kuin varsinaiset malaijit. Heitä sanottiin myös ”ruskeaksi roduksi” Blumenbachin värikoodatun viiden rodun mallin mukaan ja sitten verrattiin valkoiseen, mustaan, punaiseen ja keltaiseen rotuun. Yrityksessä yksinkertaistaa mallia ihmisten moninaisuudesta tämä malli pelkistettiin käsittämään vain kolmea päärotua: punainen ja keltainen rotu yhdistettiin yhdeksi roduksi, mongolideiksi, valkoista rotua kutsuttiin kaukasoideiksi ja mustaa rotua negrideiksi. Ruskean rodun täsmällinen paikka tässä uudessa rotuluokituksessa oli epäselvä. Jotkut laskivat heidät negrideiksi tumman ihonvärin ja leuan muodon perusteella, toiset taas pitivät heitä kaukasoideina aaltoilevien, moniväristen hiustensa takia. 1800-luvun loppupuolella antropometriset tutkimukset antoivat ymmärtää, että he muodostaisivat erillisen ihmisrodun.

Brittiläinen biologi Thomas Huxley nimesi tämän rodun australidiksi ja teki termiä tunnetuksi teoksessaan *On the Geographical Distribution of the Chief Modifications of Mankind* (1870), jossa hän jakaa ihmiskunnan neljään ensisijaiseen ryhmään (Xanthochroicit, Mongolidit, Negridit ja Australidit). Xanthochtoici termi vaihtui myöhemmin kaukasoidiksi.

## Lähteet
Podolsk

**Podolsk** () on teollisuuskaupunki Moskovan alueella Venäjällä, linnuntietä 36 kilometriä Moskovan keskustan eteläpuolella. Vuonna 2012 kaupungissa oli 200&nbsp;059 asukasta, ja se oli Moskovan alueen kolmanneksi suurin kaupunki. Se sijaitsee Moskovajoen sivuhaaran, Pahrajoen rannalla.

## Historiaa
Podolskin kaupunki kasvoi Podol-nimisestä kylästä, joka vielä 1700-luvulla kuului Danilovin luostarin maihin. Katariina II myönsi Podolskille kaupunginoikeudet 1791, jolloin Venäjä laajensi hallintoaan ja kaupunkejaan voimakkaasti.

Ennen Venäjän vallankumousta Podolsk oli Venäjän teollistuneimpia kaupunkeja. Siellä toimi myös Singerin tehdas. Uljanovin suku oli peräisin Podolskista, ja Vladimir Lenin vieraili usein kaupungissa ja omisti pienen tilan sieltä. Vuonna 1900 hän piti sosialistien kokouksen kaupungissa, saadakseen heidän kannatuksensa Iskra-lehteen.

Neuvostoliiton aikoihin Podolsk oli Moskovan alueen teollistuneimpia kaupunkeja. Parhaimmillaan kaupungissa oli yli 70 tehdasta, jotka työllistivät miltei koko asujaimiston.

Aivan kaupungin lähelle perustettiin vuonna 2000 suuri sotilastukikohta.

## Podolskin muistomerkit
Podolskin kaupunkiin on rakennettu paljon sotamuistomerkkejä ja patsaita tärkeistä ja kuuluisista ihmisistä.
* Toisen maailmansodan muistomerkki ja ikuinen liekki
* Lenin patsas
* Viktor Talalikin patsas

## Lähteet

## Aiheesta muualla

* Virallinen sivusto 
* Podolskin historia
Dq

**Dq** tarkoittaa seuraavia:

* 
* Dairy Queen, DQ, yhdysvaltalainen jäätelönvalmistaja
* *[[Dragon Quest (pelisarja)|Dragon Quest]]*, DQ, videopelisarja
* .

## Henkilöt
Dq on seuraavien henkilöiden nimi:

* Peter Andersen (s. 1973), taiteilijanimi DQ, tanskalainen laulaja
* DQ, Turmion Kätilöiden rumpali.
Allison Stokke

**Allison Stokke** (s. 22. maaliskuuta 1989 Newport Beach) on yhdysvaltalainen seiväshyppääjä Orangen piirikunnasta, Kaliforniasta. Hänestä tuli ulkonäkönsä ansiosta internetilmiö vuonna 2007.

## Ura
Vuonna 2004 Stokke voitti Kalifornian osavaltion mestaruuden 15 vuoden ikäisenä ja rikkoi useita kansallisia ennätyksiä ikäluokassaan. Seniorivuotenaan Newport Harbor High Schoolissa hän saavutti 414&nbsp;cm, joka oli sinä vuonna kansallisella tasolla toiseksi paras tulos naisseniorille.

Toukokuussa 2008 Stokke voitti CIF-Southern Section Mastersin. Kesäkuussa hän eteni osavaltion finaaleihin tuloksella 373&nbsp;cm, mutta jäi lopulta kilpailussa neljänneksi. Stokke sanoi, että hän tunsi kipua jaloissaan, mikä vaikeutti vauhdinottoa. Vuodesta 2008 lähtien Stokke on hypännyt opinahjonsa Kalifornian yliopiston (Berkeley) väreissä.

Toukokuussa 2009 Sacramentossa Stokke rikkoi kaksi vuotta vanhan oman ennätyksensä ja kirjasi uudeksi lukemaksi 421&nbsp;cm. Nykyisen ennätyksensä 436&nbsp;cm hän hyppäsi Livermoressa kesäkuussa 2012. Halliennätys 426&nbsp;cm syntyi Seattlessa maaliskuussa 2011.

Stokke kilpailee edelleen, ja tammikuussa 2015 hän hyppäsi Renossa hallituloksen 415&nbsp;cm.

## Julkisuus
Toukokuussa 2007 Stokkesta tuli yllättäen Internet-ilmiö, kun suosittu urheiluaiheinen blogi kehui hänen ulkonäköään. 29. toukokuuta Stokkesta ja hänen suosiostaan tuli etusivun uutinen *[[The Washington Post]]issa*. Kaikki tämä huomio ei kuitenkaan ollut 18-vuotiaan seiväshyppääjän mieleen. Tapaus herätti keskustelua internetin voimasta, oikeudesta yksityisyyteen sekä kaksinaismoraalista, joka liittyy naisurheilijoiden arviointiin ulkonäön eikä niinkään saavutusten perusteella. *[[Der Spiegel]]* nimesi verkkosivuillaan kesäkuussa 2007 Stokken ”seksisymboliksi vasten tahtoaan”.

## Lähteet

## Aiheesta muualla
*
Maatiaisperuna

**Maatiaisperuna** on luonnossa kasvatettu perunalajike ilman tietoista kasvinjalostusta.

Suomessa oli 1900-luvun alussa runsaasti maatiaisperunoita, vaikka jo 1800-luvun lopulta jalostettuja brittiläisiä ja yhdysvaltalaisia lajikkeita kasvatettiin. Ensimmäiset Suomessa jalostetut perunat jalosti Hankkijan kasvinjalostuslaitos Tammiston koetilalla.

Suomalaiset maatiaisperunat ovat pääasiassa kadonneet. Suomesta on tallella vain kaksi maatiaista, Karjalan eli Wärtsilän musta ja Lemin punainen.

## Lähteet
To

**To** tarkoittaa seuraavia:

* 
* Teritorijalna obrana, TO, Jugoslaviaan vuonna 1968 luotu aluepuolustus
* 
* Tô, kunta Burkina Fasossa
* Tocantins, TO, Brasilian osavaltio
* 
* 
* torstai, to, viikonpäivä

## Henkilöt
To on seuraavien henkilöiden nimi:

* Terrell Owens (*T.O.*, s. 1973), yhdysvaltalainen amerikkalaisen jalkapallon pelaaja
* Johnnie To (s. 1955), hongkongilainen elokuvaohjaaja ja -tuottaja
* Tô Lâm (s. 1957), Vietnamin ent. presidentti.
G8-kokous 2007

**G8-kokous** vuonna 2007 oli järjestyksessään 33. ja se pidettiin 6.–8. kesäkuuta Saksan Heiligendammissa. G8-teollisuusmaiden kokouspaikkana toimi Kempinski Grand Hotel, joka sijaitsee rannikolla. Kokouspaikalla oli tiukat turvatoimet. Alue oli eristetty metallisella aidalla ulkopuolisten estämiseksi. Liikenne oli kielletty 21 kilometrin matkalla. Myös meriliikenne oli kielletty 11 km:n etäisyydeltä rannikosta. Sisään pääsivät ainoastaan kokoukseen osallistuvat, huoltohenkilökunta ja paikalliset asukkaat.

## Kokoukseen osallistuneet maat ja niiden edustajat
* **[[Kanada]]**
**Pääministeri **[[Stephen Harper]]**
* **[[Ranska]]**
**Presidentti **[[Nicolas Sarkozy]]**
* **[[Saksa]]**
**Liittokansleri **[[Angela Merkel]]**
* **[[Italia]]**
**Pääministeri **[[Romano Prodi]]**
* **[[Japani]]**
**Pääministeri **[[Shinzo Abe]]**
* **[[Venäjä]]**
**Presidentti **[[Vladimir Putin]]**
* **[[Yhdistynyt kuningaskunta]]**
**Pääministeri **[[Tony Blair]]**
* **[[Yhdysvallat]]**
**Presidentti **[[George W. Bush]]**

## Mellakat

## Aiheesta muualla

*HS: Saksa laajentaa G8-kokouksen turvajärjestelyjä merelle
Shane McMahon

**Shane "Brandon" McMahon** (s. 15. tammikuuta 1970) on WWE:n johtokunnan puheenjohtajan Vince McMahonin poika, osa-aikainen showpainija ja osa WWE:n toimeenpanevaa johtoa nimikkeellä *Executive Vice President of WWE Global Media*. 

Hän on otellut muun muassa Kurt Anglea vastaan, mutta loukkaantui pahasti. Hän on otellut myös Randy Ortonia vastaan, ja loukkaantui tässäkin ottelussa pahasti. Hänet on tunnettu WWE:n historian vaarallisimmista stunteista. 

Shanella on poika Declan James McMahon. Shane on ollut WCW:n omistajista yhdessä Stephanie McMahonin kanssa. Shane omisti WCW:n ja Stephanie ECW:n. Hänellä oli vuonna 2009 riitaa Randy Ortonin kanssa.

## Lähteet

## Aiheesta muualla
Kiova-luokka

**Kiova-luokka** eli **projekti 1143 Kretšet** oli Neuvostoliiton laivaston neljän lentotukialuksen muodostama alusluokka.

Alun perin laivasto halusi suurempia, Yhdysvaltain laivaston Kitty Hawk -luokkaan verrattava aluksia. Luokan alukset ovat kuitenkin pienempiä ja kustannustehokkaampia. Kuten kaikki Neuvostoliiton laivaston ja myöhemmin Venäjän laivaston lentotukialukset, luokka oli yhdistelmä lentotukialuksesta ja risteilijästä. Niissä oli lentokannet, mutta ne oli myös aseistettu muun muassa P-500 Bazalt -risteilyohjuksin. Vahvaan omasuojaan kuuluivat ilmatorjuntaohjukset, torpedot ja syvyysraketinheittimet. Alkuperäisenä lentokalustona oli 12 kappaletta Jakovlev Jak-38 -hävittäjää ja parikymmentä helikopteria.

## Alukset
Aluksista kaksi, *Kiova* ja *Minsk*, luovutettiin operatiivisen käytön jälkeen museoitaviksi Kiinaan. *Novorossijsk* on romutettu. Lentotukialuksista uusin, *Admiral Gorškov*, alun perin *Baku*, myytiin Intian laivastolle. Laajojen uudistustöiden jälkeen se vihittiin nimellä *[[INS Vikramaditya]]*. Uudistustyössä muun muassa rakettiaseistus poistettiin ja alus varustettiin normaaliksi lentotukialukseksi. Alusta uudistettiin Severodvinskissa. Työn piti valmistua 2008, mutta se on viivästyi noin viisi vuotta. Intia sai rungon maksutta. Aluksen modernisointi oli kuitenkin hyvin kallista, ja osana sopimusta Intia sitoutui ostamaan MiG-29K-lentokaluston Venäjältä.

## Lähteet
*
*

### Viitteet
Moukari

**Moukari** voi tarkoittaa muun muassa seuraavia asioita: 

*moukari eli leka, suurta vasaraa muistuttava työkalu
*moukari, moukarinheitossa käytettävä urheiluväline (puhekielessä sanaa käytetään myös itse lajista)
*Moukari, Suomen puolustusvoimien käyttämä nimi K9 Thunder -panssarihaupitsille
Melko varhaiset perunat

**Melko varhaiset perunat** tuleentuvat varhaisperunoiden jälkeen.

## Kiinteämaltoiset perunat
*Bintje
*Felsina

## Jauhoiset kiinteämaltoiset perunat
*Amazone

## Jauhoiset yleisperunat
*Fontane
*Lady Claire
*Van Gogh

## Jauhoiset perunat
*Sabina
Ruokaperuna

**Ruokaperuna** on elintarvikkeena tai elintarvikkeen valmistuksessa käytettävä peruna.

Suomen viljellyimmät ruokaperunalajikkeet vuonna 2022 olivat suosituimmuusjärjestyksessä Annabelle, Melody, Solit, Afra, Colomba, Gala, Marabel, Lady Claire, Sunita ja Innovator.

## Lähteet
Ruokateollisuusperuna

**Ruokateollisuusperunat** ovat perunoita, joita käytetään puolivalmisteena ruokateollisuudessa. Ruokateollisuusperunalajikkeet voivat olla samoja kuin ruokaperunalajikkeetkin. Toinen teollisuudessa käytetty perunalaatu on tärkkelysperuna, jota ei käytetä perunana, vaan kun siitä on otettu tärkkelys pois, loppu voidaan käyttää karjan rehuna.
Bryce Lampman

**Bryce Lampman** (s. 31. elokuuta 1982 Rochester, Minnesota, Yhdysvallat) on yhdysvaltalainen jääkiekkopuolustaja.

## Ura
Lampman pelasi ennen ammattilaisuraansa muutamassa eri yliopisto- tai junioriliigassa, USHL:ssä, NCAA:ssa sekä WHL:ssä. New York Rangers varasi Lampmanin kesällä 2001. Ammattilaisuransa hän aloitti kaudella 2002–2003 Rangersin farmijoukkue Hartford Wolf Packissa AHL:ssä, ja oli siellä joukkueensa tukipilari. Lampman pelasi viiden kauden ajan Rangersin organisaatiossa. Hän pääsi pelaamaan kaiken kaikkiaan kymmenen NHL-ottelua, mutta pääosin hän pelasi farmiseura Hartfordissa. 

Kesäkuussa 2007 Lampman teki sopimuksen SM-liigaseura TPS:n kanssa . Hän ei ehtinyt kuitenkaan pelata TPS:ssa otteluakaan, sillä hän teki heinäkuussa sopimuksen NHL-seura Tampa Bay Lightningiin, joka oli hankkinut hänet Rangersista vaihdossa Mitch Fritziin . Lampman pelasi alkukauden, 16 ottelua, Tampa Bayn farmiseura Norfolk Admiralsissa, kunnes hänet myytiin Dallas Starsiin, josta Tampa Bay sai vaihdossa puolustaja Mario Scalzon. Dallas lähetti Lampmanin heti farmiseura Iowaan ja hän ei pelannut peliäkään Dallasissa. 

Kaudella 2008–2009 Lampman pelasi venäläisessä KHL-liigassa pelaavassa Amur Habarovskissa. Heinäkuussa 2009 hän solmi sopimuksen St. Louis Bluesin kanssa. Kaudella 2009–2010 Lampman pelasi 54 ottelua AHL:n Peoria Rivermenissä, mutta yhtään NHL-ottelua hän ei pelannut. Seuraavalla kaudella hän pelasi viisi ottelua AHL:n Houston Aerosissa, kunnes siirtyi DEL-liigan ERC Ingolstadtiin, jossa pelasi 24 runkosarja- ja neljä pudotuspeliottelua. Kaudeksi 2011–2012 Lampman siirtyi DEL-liigan Hannover Scorpionsiin.

Lampman pelasi yhden kauden Scorpionsossa ja teki sen jälkeen sopimuksen ECHL-liigan Orlando Solar Bearsin kanssa.

## Lähteet
* 
*
Tiffany (laulaja)

**Tiffany Renee Darwish** (s. 2. lokakuuta 1971) on yhdysvaltalainen poplaulaja, jonka suosio oli suurimmallaan 1980-luvun loppupuolella. 

Tiffanyn parhaiten menestyneitä hittejä ovat olleet Yhdysvaltain singlelistan ykkösiksi nousseet vuonna 1987 ilmestyneet "I Think We're Alone Now" ja "Could've Been". Saman vuoden debyyttialbumi *[[Tiffany (albumi)|Tiffany]]* oli myös listaykkönen Yhdysvalloissa ja kakkonen Britanniassa. Laulajan ura levytysura jatkuu edelleen.

Tiffany avioitui vuonna 1992 maskeeraaja Bulmaro Garcian kanssa, ja heille syntyi poika 17. syyskuuta 1992.

## Diskografia

* Tiffany (1987)
* Hold an Old Friend's Hand (1988)
* New Inside (1990)
* Dreams Never Die (1993)
* The Color of Silence (2000)
* Dust Off and Dance (2005)
* Just Me (2007)
* Rose Tattoo (2011)
* A Million Miles (2016)
* Pieces of Me (2018)
Robert Mulliken

**Robert Sanderson Mulliken** (7. kesäkuuta 1896 – 31. lokakuuta 1986) oli yhdysvaltalainen fyysikko ja kemisti. Hän sai vuonna 1966 Nobelin kemianpalkinnon perusteellisesta työstä sidosten ja molekyylien elektronirakenteen parissa. 

## Elämä
Mulliken syntyi Newburyportissa Massachusettsissa. Hänen isänsä, Samuel Parsons Mulliken, oli orgaanisen kemian professori MIT:ssä. Lapsena Mulliken oli erityisen kiinnostunut puista ja kasveista ja oppi nopeasti niiden nimet ja niiden luokituksen.

Mulliken valmistui Newburyportin high schoolista vuonna 1913 ja pääsi jatkamaan opiskelua MIT:iin. Isänsä tavoin hän valitsi pääaineekseen kemian. Yliopisto-opiskelijana hän teki ensimmäisen tieteellisen tutkielmansa:* Orgaanisten kloridien synteesistä*. Mulliken ei ollut täysin varma tulevaisuudestaan, joten hän päätti sisällyttää opiskeluihinsa myös kemiantekniikan kursseja. Mullikenista tuli kandidaatti vuonna 1917, ja hän väitteli tohtoriksi vuonna 1921 Chicagon yliopistossa.

Mulliken meni jouluaattona 1929 naimisiin Mary Helen von Noén kanssa, ja he saivat myöhemmin kaksi tytärtä.

## Lähteet
*Biografia Nobel-säätiön sivuilla
*Biografia Encyclopedia Britannicassa

### Viitteet
Teresa De Rita-Cavlek

**Teresa De Rita-Cavlek** (s. 12. heinäkuuta 1971 Espoo) on suomalainen fysioterapeutti, kuntosaliohjaaja, televisiojuontaja ja studio-ohjaaja, joka tunnetaan parhaiten *[[Yllytyshullut]]* ja *[[Me Kastelijat]]* -ohjelmista. Hän on myös kilpaillut menestyksekkäästi fitness-kisoissa Suomessa ja ulkomailla sekä näytellyt muutamien elokuvien sivurooleissa. De Rita-Cavlek on johtanut Kauniaisissa yksityistä Move!-kuntokeskusta. Nykyään (kevät 2024) hän toimii studio-ohjaajana MTV3-kanavalla.

## Filmografia
* *[[Vääpeli Körmy – taisteluni]]* (1994, nimellä Teresa De Rita)
* *[[Vääpeli Körmy ja kahtesti laukeava]]* (1997, nimellä Teresa De Rita-Cavek)
* *[[Studio Julmahuvi]]* Joyboys Story (1997) 
* *[[Studio Julmahuvi]]* Lääkärileikki -sketsi (1998)
* *Asphalto* (1998)
* *[[Tulennielijä (elokuva)|Tulennielijä]]* (1998)

## Lähteet
FC Hilversum

**FC Hilversum** on vuonna 1906 perustettu alankomaalainen amatöörijalkapalloseura Hilversumin kaupungista. Joukkue pelaa Hoofdklasse A Zondag -amatöörisarjassa, joka on Hollannin kolmanneksi korkein sarjataso. Joukkueen valmentajana toimii Karel Bonsink. FC Hilversum pelaa pääsääntöisesti valkovihreissä paidoissa, valkoisissa housuissa ja valkoisissa sukissa.

## Aiheesta muualla

* Viralliset kotisivut
K’naan

**Keinan Abdi Warsame** (; ;  s. 1. helmikuuta 1978 Mogadishu, Somalia), taiteilijanimeltään **K’naan** () on somalialainen, nykyään Kanadassa asuva maailmanmusiikin ja hip hopin esittäjä.

K’naan tutustui hip hop -musiikkiin jo lapsuudessaan Somaliassa. Hänen isänsä oli muuttanut taksikuskiksi New Yorkiin ja lähetti pojalleen muun muassa Nasin ja Rakimin julkaisuja. 13-vuotiaana K’naan lähti äitinsä ja kahden sisaruksensa kanssa Mogadishusta suvun seuraksi Harlemiin, mutta jo pian hän muutti Ontarion Rexdaleen, jossa oli huomattava somaliyhteisö. 

K’naan aloitti räppäämisen opittuaan englannin kielen sujuvammin. Hänet nosti kansainväliseen maineeseen kesäkuussa 2005 BMG Musicin kautta julkaistu albumi *The Dusty Foot Philosopher*.

## Diskografia
### Albumit
* *My Life Is a Movie* (2004)
* *The Dusty Foot Philosopher* (2005)
* *The Dusty Foot on the Road* (2007)
* *Troubadour* (2009)
* *Country, God or the Girl* (2012)

### Singlet

## Lähteet

## Aiheesta muualla

* Viralliset sivut
Fish

**Derek William Dick** eli **Fish** (s. 25. huhtikuuta 1958, Dalkeith, Midlothian) on skotlantilainen progressiivisen rockin laulaja-lauluntekijä. Hän toimi vuosina 1981–1988 yhtyeessä Marillion. 

Fish on Marillionista lähtönsä jälkeen julkaissut lukuisia sooloalbumeita.

## Fishin soolodiskografia
### Albumit
#### Studioalbumit
* 1990 *Vigil in a Wilderness of Mirrors*
* 1991 *Internal Exile*
* 1993 *Songs from the Mirror* (Cover versioita muiden sävellyksistä sisältävä albumi)
* 1994 *Suits*
* 1997 *Sunsets on Empire*
* 1999 *Raingods with Zippos*
* 2001 *Fellini Days*
* 2004 *Field of Crows*
* 2007 *13th Star* (rajoitettu painos, 2008)
* 2013 *A Feast of Consequences*

#### Kokoelmat
* 1995 *Yin*
* 1995 *Yang*
* 1998 *Kettle of Fish*
* 2005 *Bouillabaisse*

#### Livealbumit
Osa livetaltioinneista on julkaisuja jotka ovat olleet rajoitetusti saatavilla kiertueiden aikaan tai tilattavissa artistilta. Näistä on osa sittemmin julkaistu virallisesti.
* 1993 *Pigpen's Birthday*
* 1993 *Derek Dick and his Amazing Electric Bear*
* 1993 *Uncle Fish and the Crypt Creepers*
* 1993 *For Whom the Bells Toll*
* 1993 *Toiling in the Reeperbahn*
* 1994 *Sushi*
* 1996 *Fish Head Curry* (rajoitettu painos live albumi, 5000 kappaleen määrä julkaistu)
* 1996 *Krakow*
* 1998 *Tales from the Big Bus*
* 1999 *The Complete [[BBC]] Sessiot*
* 2000 *Candlelight in Fog* (rajoitettu painos live albumi, 3000 kappaleen määrä julkaistu)
* 2001 *Sashimi*
* 2002 *Fellini Nights*
* 2002 *Mixed Company*
* 2005 *Scattering Crows*
* 2006 *Return to Childhood*
* 2007 *Communion*

#### Singlet
*1989 *State of Mind*
*1989 *Big Wedge*
*1990 *A Gentleman's Excuse Me*
*1990 *The Company* (Germany only)
*1991 *Internal Exile*
*1991 *Credo*
*1992 *Never Mind The Bullocks feat. Hold Your Head Up*
*1994 *Lady Let It Lie*
*1994 *Fortunes of War*
*1995 *Just Good Friends* (feat. Sam Brown)
*1997 *Brother 52*
*1997 *Change of Heart*
*1999 *Incomplete* (feat. Liz Antwi)
*2008 *Arc of the Curve*
*2014 *Blind to the Beautiful*

### Julkaisut yhteistyössä muiden artistien kanssa
* 1986 ”Shortcut To Somewhere” Tony Banksin albumilla *Soundtracks*, lauluosuudet Fish, albumin tuottanut Richard James Burgess.
* 1991 ”Angel Face” ja ”Another Murder Of A Day” Tony Banksin albumilla *Still*.
* 1992 Fish laulaa osan ”Crixus the Gaul” -kappaleen lauluosuuksista albumilla *Jeff Wayne's Musical Version of Spartacus*.
* 1998 Fish laulaa osan Highlander-hahmosta Ayreonin albumilla *Into the Electric Castle*.
* 1998 Fish näyttelee TV sarjassa *The Young Person's Guide To Becoming A Rock Star* roolihahmoa Derek Trout.
* 2003 Fish laulaa Frankie Millerille tehdyllä tribuuttialbumilla kappaleen ”Caledonia”.

## Aiheesta muualla
Hakamato

**Hakamato** on koirilla, kissoilla, susilla ja ketuilla  sisäloisena esiintyvä sukkulamato. Yleisimmät hakamadot ovat koiran hakamato (*Ancylostoma caninum*) ja koiran ja kissan hakamato (*Uncinaria stenocephala*). Eläimeen hakamato pääsee joko ihon tai suun kautta, josta se kulkeutuu suolen limakalvolle imemään verta. Pennut voivat saada hakamatotartunnan emoltaan ennen syntymää. Hakamato voi aiheuttaa anemiaa tai suolistotulehduksen.

Hakamato on myös yleinen loinen ihmisillä kehitysmaissa. Länsimaista se on lähes kadonnut lähinnä wc:n yleistymisen myötä.

Hakamatojen ja muiden sisäloisten torjuntaan käytetään lääkkeitä, joissa vaikuttavana aineena on flubendatsoli (C16H12FN3O3, CAS-numero 31430-15-6).

Hakamatoja on käytetty menestyksellisesti Colitis ulcerosan eli haavaisen paksusuolen tulehduksen hoidossa.

## Aiheesta muualla
*
Steve Hogarth

**Steve Hogarth** (s. 14. toukokuuta 1956 Kendal, Englanti) on Marillion-yhtyeen nykyinen laulaja. Hän liittyi yhtyeeseen Fishin lähdettyä siitä 1980-luvun viimeisinä vuosina. Hän oli aiemmin toiminut yhtyeissä The Europeans ja How We Live. Hänellä on ollut sivuprojekteja myös Marillionin aikana.
Gaston Bachelard

**Gaston Bachelard** (27. kesäkuuta 1884 Bar-sur-Aube, Ranska – 16. lokakuuta 1962 Pariisi, Ranska) oli ranskalainen kirjailija ja filosofi ja Académie des sciences morales et politiquesin jäsen.

Bachelard oli 1919–1930 Sorbonnen fysiikan ja kemian professori ja 1940–1954 historian ja tieteen filosofian professori.

Bachelardin merkittävimmät työt ovat tieteenfilosofian ja poetiikan alalla, lisäksi hän oli kiinnostunut muun muassa kuvittelukyvystä ja psykoanalyysista. Bachelard otti käyttöön käsitteet ”epistemologinen este” (*obstacle épistémologique*) ja ”epistemologinen halkeama” (*rupture épistémologique*) tieteenfilosofiassaan. Hän on vaikuttanut moniin ranskalaisiin filosofeihin 1900-luvun jälkimmäisellä puoliskolla, mukaan lukien Michel Foucault ja Louis Althusser.

Suomennetussa teoksessaan *Tilan poetiikka* Bachelard pohtii inhimillisen täälläolon tilallisuutta erityisesti poeettisen kuvittelun kautta.

## Teokset
* *L'intuition de l'instant* (1932)
* *Le nouvel esprit scientifique* (1934)
* *La formation de l'esprit scientifique* (1938)
* *La psychanalyse du feu* (1938)
* *La philosophie du non* (1940)
* *L’eau et les rêves. Essai sur l’imagination de la matière* (1942, suom. )
* *L'air et les songes* (1943)
* *La terre et les rêveries du repos* (1946)
* *La terre et les rêveries de la volonté* (1948)
* *Le Rationalisme appliqué* (1949)
* *La poétique de l'espace* (1958, suom. )
* *La poétique de la rêverie* (1960)
* *La flamme d'une chandelle* (1961)

## Viitteet

## Aiheesta muualla
* Association des Amis de Gaston Bachelard.
Furunkuloosi

**Furunkuloosi** eli **tassutulehdus** on etenkin lyhytkarvaisilla koiraroduilla esiintyvä talirauhasten ja karvan juurituppien märkivä tulehdus. Sitä esiintyy etenkin koirien tassuissa varpaiden välissä.

Tassutulehduksia syntyy monista eri syistä. Sairaus voi olla osa laajempaa ihosairautta, jolloin oireita on myös muualla kuin tassuissa. Tavallisin syy tassutulehduksen taustalla on allergia, jolloin tulehduksia voi olla myös esimerkiksi korvissa tai huulipoimuissa. Tavallisia ovat myös tassujen rakenteesta tai asennosta johtuvat ongelmat.

Isokokoisilla koirilla paino voi siirtyä tassun takaosaan, jolloin painoa kantaa karvainen iho anturoiden sijaan. Tämä iho ei kestä painoa samalla tavalla vaan paksuuntuu, ja karvat kuluvat, jolloin iho alkaa muistuttaa anturaa, mitä kutsutaan valeanturaksi. Valeanturassa on silti karvatuppeja, jotka tuottavat erilaisia aineita, esimerkiksi talia. Jos nämä aineet eivät pääse ulos, karvatupet voivat tukkeutua ja rikkoutua aiheuttaen tulehduksen. Tämä tulehdus näkyy valeanturan alueella varvasvälissä furunkuloosina.

Koiran tassujen hoito vaihtelee yksilöllisesti. Furunkuloosiin tarvitaan usein lääkitys, sillä tulehdus voi aiheuttaa kovaa kipua ja jopa estää koiran liikkumisen. Mikäli furunkoloosin taustalla on valeantura, painonhallinta on tärkeää, sillä ylipaino lisää tassujen rasitusta. Tassujen hankaumat, ahtaat kolot ja jatkuva nuoleminen altistavat tassut mikrobien liikakasvulle. Bakteerien ja hiivojen kasvu lisääntyy kosteissa olosuhteissa, joten tassujen puhdistus auttaa monia koiria.

## Lähteet

## Aiheesta muualla
*Eläinlääkäri.fi: Tassutulehdus eli furunkuloosi
Liberator

**Liberator** on ruotsalainen ska-yhtye, joka aloitti vuonna 1994 soittamalla covereita Madnessin ja The Beatin kappaleista. Pian yhtye solmi levytyssopimuksen Burning Heart Recordsin kanssa ja siitä tuli yksi 1990-luvun tärkeimmistä eurooppalaisista ska-yhtyeistä. Yhtye julkaisi vuonna 1996 debyyttisinglensä ”Freedom Fighters” ja sitä ovat seuranneet muun muassa pitkäsoitot *This is..*, *Worldwide delivery* ja *Too much of everything*. Yhtye määritteli yhdessä sellaisten orkesterien kuin Chickenpox ja The Blaster Master kanssa koko skandinaavisen ska-musiikin tyylin. Yhtye on viettänyt viime vuosina hiljaiseloa, kuten muutkin edellä mainitut orkesterit.

## Jäsenet
* Robert Ylipää - laulu
* Johan Holmberg - rummut
* Rodrigo López - basso / taustalaulu
* Daniel Mattisson - kitarat / taustalaulu
* Erik Wesser - koskettimet
* Peter Andersson - pasuuna
* Andreas Sjögren - Saksofoni / lyömäsoittimet

## Julkaisut
* '03 - Are You Liberated?
* '01 - Soundchecks 95-00
* '00 - Too Much Of Everything
* '00 - Everybody Wants It All
* '98 - Christina
* '98 - Kick De Bucket
* '98 - Worldwide Delivery
* '97 - Carefully Blended
* '96 - This is...
* '96 - Tell me Tell me
* '96 - Freedom Fighters
Ognjen Koroman

**Ognjen Koroman** (serb. *Огњен Короман*, s. 19. syyskuuta 1978, Pale, Jugoslavia) on serbialainen jalkapalloilija, joka edusti venäläistä Krylja Sovetovia kaudella 2011–2012. Koromann on keskikenttäpelaaja. 

Krylja Sovetovia ennen Koroman edusti Belgradin Punaista Tähteä, jossa hän pelasi lainalla venäläisestä FC Terek Groznysta. Koroman on edustanut uransa aikana myös serbialaisia Radnički Kragujevacia, Spartak Suboticaa ja OFK Beogradia, venäläistä Dynamo Moskovaa sekä lainasopimuksella englantilaista Portsmouthia, jossa hän pelasi vuosina 2006–2007 neljä valioliigaottelua.

Maajoukkuetasolla Koroman edustaa Serbiaa. Hän on pelannut 33 A-maaottelua ja tehnyt niissä yhden maalin. Hän oli mukana myös 2006 MM-kisoissa Serbia ja Montenegron joukkueessa.

## Lähteet

## Aiheesta muualla
* Ognjen Koroman
Suomen Geologinen Seura

**Suomen Geologinen Seura** (**SGS**, oik. *Suomen Geologinen Seura - Geologiska Sällskapet i Finland ry*) on suurin ja vanhin geologian alan yhdistys Suomessa. Se perustettiin vuonna 1886 ja jäseniä siinä on noin 900. Järjestö julkaisee omaa vertaisarvioitua tiedejulkaisua ja järjestää geologian alan tutkimusta edistäviä tapahtumia.  

Yhdistyksen puheenjohtaja on tavallisesti geologian alalla tunnettu tutkija tai tutkimusjohtaja. Hallitukseen valitaan tyypillisesti alan tutkijoita ja konsultteja. Aiempia puheenjohtajia ovat olleet mm. Ilmari Haapala, Carl Ehlers, Mikael Fortelius ja Elias Ekdahl. 

## Julkaisutoiminta
Seura julkaisee vertaisarvioitua tiedejulkaisua Bulletin of the Geological Society of Finland. Julkaisu ilmestyy kahdesti vuodessa.  

Seuran jäsenlehti *Geologi* perustettiin 1949. Se julkaisee alan uutisia, katsauksia ja artikkeleita. Lehteä jaellaan SGS:n jäsenten keskuuteen, joihinkin kirjastoihin ja alan harrastajille. 

## Muu toiminta
Yhdistys järjestää useita kertoja vuodessa tieteellisiä kokouksia, jotka pidetään tavallisesti Tieteiden talolla Helsingissä. Kokouksissa geologian alan asiantuntijat pitävät esitelmiä.

Lisäksi yhdistys osallistuu erilaisten tapahtumien, kuten tieteellisten konferenssien ja ekskursioiden järjestämiseen. Ekskursioita järjestetään lähes joka vuosi joko Suomeen tai ulkomaille.

## Eskola-mitali
Suomen merkittävin geologian alan tutkimuspalkinto on Suomen geologisen seuran jakama Pentti Eskolan mukaan nimetty Eskola-mitali. Mitali on 18 karaatin kultaa, painaa 158 grammaa ja sen on suunnitellut kuvanveistäjä Heikki Häiväoja. Ensimmäinen Eskola-mitali annettiin Pentti Eskolalle. Mitalin vastaanottajat ovat listassa (myöntövuosi suluissa): 

*Pentti Eskola (1963)
*Tom F. W. Barth (1969)
*Väinö Auer (1975)
*Thure Georg Sahama (1980)
*Ahti Simonen (1986)
*Maunu Härme (1994)
*Kaarlo Neuvonen (1999)
*Gabriel (Gabor) Gaál (2007)
*Heikki Papunen (2016)

## Lähteet

## Aiheesta muualla
*Seuran kotisivut
Michael Polanyi

**Michael Polanyi** (syntyjään **Mihály Polányi**; 11. maaliskuuta 1891 Budapest, Itävalta-Unkari – 22. helmikuuta 1976 Northampton, Yhdistynyt kuningaskunta) oli unkarilais-brittiläinen tutkija, joka toimi kemian, taloustieteen ja filosofian aloilla.

## Opiskelu ja ura yliopistossa
Ensimmäisen maailmansodan jälkeen hän kiinnostui termodynamiikasta ja kvanttiteoriasta ja ilman ohjausta suoritti tohtorin tutkinnon (Ph.D.). Tämän jälkeen hän työskenteli Kaiser Wilhelm-instituutissa fysikaalisen kemian laitoksella ja nimitettiin vuonna 1933 fysikaalisen kemian professoriksi Manchesterin yliopistoon.

## Tutkijana
Fysikaalisessa kemiassa Polanyi tutki reaktiokinetiikkaa, röntgensäteiden taipumista (diffraktio) ja kaasujen adsorboitumista. Hänen päätutkimusalansa oli kuitenkin reaktiokinetiikka, johon hän sovelsi termodynamiikkaa ja kvanttiteorioita. Vuonna 1931 hän yhdessä Henry Eyringin kanssa ensimmäistä kertaa kaasukinetiikan perustutkimuksessa käytti heidän yhdessä luomaa semiempiiristä potentiaalienergiapintaa H + H_2-reaktion dynamiikkalaskuissa. Tämän jälkeen hän 1930-luvulla teki perustutkimusta alkeisreaktioista ja liuosreaktioista. Hän tutki Eyringin kehittämää siirtymätilateoriaa ja sovelsi sitä reaktioihin joissa reaktiopaine vaikuttaa kinetiikkaan.

Filosofiassa hän vaikutti erityisesti tieteenfilosofiassa, jossa hän alkoi vastustaa vallitsevaa positivismia. Polanyin mukaan se epäonnistui hiljaisen tiedon ja mielikuvituksen luovan roolin tunnistamisessa. Hän sovelsi tieteenfilosofiaansa myös taloustieteeseen vertaamalla tiedeyhteisön toimintaa vapaisiin markkinoihin.

## Lisätietoa
Michael Polanyin poika John Charles Polanyi palkittiin vuonna 1986 Kemian Nobel-palkinnolla reaktiodynamiikan tutkimuksistaan.

Polanyista tuli katolisen kirkon jäsen 28-vuotiaana. Uskonnolliset kirjoittajat ovat viitanneet Polanyin kirjoituksiin useasti.

## Teoksia

* *Science, Faith, and Society* (1946)
* *The Logic of Liberty* (1951)
* *Personal Knowledge: Towards a Post-Critical Philosophy* (1964)
* *The Tacit Dimension* (1967)
* *Meaning* (yhdessä H. Proschin kanssa) (1975)

## Lähteet

## Kirjallisuutta
* 
* 

## Aiheesta muualla
* Michael Polanyi (1891–1976). Elämäkerta 
* Michael Polanyi and tacit knowledge.
Hanna Hauru

**Hanna Marita Hauru** (1. marraskuuta 1978 Oulu – 18. heinäkuuta 2021) oli suomalainen kirjailija. Häneltä on julkaistu neljänovellikokoelmaa ja viisi pienoisromaania. Hauru opetti kirjoittamista Tampereen Viita-akatemiassa ja oululaisen Huutomerkki ry:n kurssilla sekä Limingan Taidekoulun sanataiteen opettajana. Hanna Hauru oli töissä toimittajana sanomalehti ''Kansan Tahdossa'' tammikuusta 2002 helmikuuhun 2004. 

Haurun runollista kieltä ja pohjoiseen sijoittuvia tarinoita on verrattu Timo K. Mukan, Rosa Liksomin ja Maria Jotunin tuotantoon. Liksomin tavoin Hauru kuvaa maaseutuelämän ja kaupungin vastakkainasetelmaa, jossa kaupunki edustaa vapautta ja uudistumista. Maaseudun valttina taas on voimaannuttava luonto. Haurun teosten maailma on kuitenkin useimmiten karu ja rikkirevitty, julmuudessaan ja terävyydessään inhorealistinen. Myös myyteillä ja symboleilla on vahva osa kerronnassa.

Novellikokoelmassaan *Muuttoliike* Hauru uudisti kerrontaansa tuomalla aiempaa suoremmin mukaan huumorin eri ulottuvuuksia. Siinä, Haurun neljännessä teoksessa, henkilöhahmot syvenevät ja pehmenevät, ja soljuva kieli jättää aiempaa enemmän tilaa vivahteille.

Teoksellaan *Jääkansi*, joka on pienoisromaani sotien jälkeisestä elämästä pohjoisen pitäjissä, hän oli vuonna 2017 Finlandia-palkintoehdokkaana.

Hanna Haurun viimeiseksi teokseksi jäi pienoisromaani Viimeinen vuosi. 

Haurun tekstejä on julkaistu myös lehdissä *[[Kaltio]]*, *[[Voima (lehti)|Voima]]* ja *Rihmasto*-verkkolehti sekä harrastajakirjoittaja-antologiassa *Esille jotta muistaisit* (Oulu-opisto 2000).

Hauru sairasti kroonista haimatulehdusta, joka ajan mittaan johti ensimmäisen tyypin diabetekseen.

## Teokset
* Eivätkä he koskaan hymyilleet. Like 2002 (novelleja)
* Raaka, punainen marja. Like 2004 (novelleja)
* Tyhjien sielujen saari. Like 2005 (romaani)
* Muuttoliike. Like 2006 (novelleja)
* Utopia eli erään kylän tarina. Like 2008 (romaani)
* Liian pienet sandaalit. Like 2010 (novelleja)
* Paperinarujumala. Like 2013 (romaani)
* Jääkansi. Like 2017 (romaani)
* Viimeinen vuosi. Like 2021 (romaani)

## Lähteet

## Aiheesta muualla
* Sanojen ajan artikkeli Hanna Haurusta Kirjasampo.fi:ssä.
* Ylen Kirjakerho: Hanna Haurun inhorealistinen Jääkansi-romaani ammentaa tositarinoista .
Santiago Solari

**Santiago Hernán Solari** (s. 7. lokakuuta 1976 Rosario, Argentiina) on argentiinalainen entinen jalkapalloilija ja nykyinen valmentaja. Pelaajaurallaan 185 senttimetriä pitkän Solarin pelipaikka oli keskikentän vasemmalla laidalla. Solarilla on myös Espanjan kansalaisuus.

Solari aloitti ammattilaisuransa Newell's Old Boysissa. Hän ehti edustaa kotimaassaan myös Renato Cesarinia ja River Platea, kunnes siirtyi Espanjaan, Atlético Madridiin. Vuonna 2000 Atléticon pudottua pääsarjatasolta Solari vaihtoi punavalkoisen paidan paikalliskilpailija Real Madridin valkoisiin väreihin. Alkuvaikeuksien jälkeen Solari nousi Realissa tärkeään rooliin ja teki kansainvälisen läpimurtonsa hyvien Mestarien liiga -otteluiden jälkeen. Peliaika kuitenkin väheni, ja kauden 2004–2005 jälkeen hän siirtyi italialaiseen Interiin kolmen vuoden sopimuksella. Realissa Solari ehti voittaa Espanjan-mestaruuden kahdesti ja lisäksi kertaalleen Mestarien liigan, Intercontinental Cupin ja UEFA Super Cupin. Interissä hänen meriittilistalleen on lisätty kolme Italian-mestaruutta ja Coppa Italian voitto.

Solarin suvusta löytyy muitakin tunnettuja jalkapalloilijoita. Hänen pikkuveljensä Esteban edustaa kyproslaista Apoelia, setä Jorge edusti Argentiinaa 1966 MM-kilpailuissa ja serkku Fernando Redondo pelasi urallaan muun muassa Real Madridissa ja Milanissa.

## Argentiina

Solari pelasi Argentiinan maajoukkueessa 11 ottelua. Debyyttinsä hän teki Espanjaa vastaan marraskuussa 1999.

## Saavutukset

### Real Madrid

*Primera División mestaruus: 2001, 2003
*Mestarien liiga mestaruus: 2002
*Intercontinental Cup mestaruus: 2002
*UEFA Super Cup mestaruus: 2002
*Espanjan Super Cup mestaruus: 2003

### Internazionale Milano

*Italian Super Cup mestaruus: 2005, 2006
*Italian Cup mestaruus: 2006
*Serie A mestaruus: 2006, 2007, 2008

## Aiheesta muualla
* Santiago Hernán Solari Football Database -sivustolla 

## Lähteet
Niina Hakalahti

**Niina Hakalahti** (s. 19. elokuuta 1966 Oulu) on suomalainen kirjailija, runoilija, toimittaja ja kirjoittajakouluttaja.

Hakalahti valmistui ylioppilaaksi Merikosken lukiosta vuonna 1985 ja filosofian maisteriksi Oulun yliopistosta vuonna 1993. Hän opiskeli pääaineenaan kirjallisuutta ja sivuaineina Rooman kirjallisuutta sekä aate- ja oppihistoriaa. Hän on opiskellut myös aikuiskasvatusta ja kirjallisuuden teoriaa.

Hakalahti on työskennellyt muun muassa Räisälän kansanopiston kirjallisuuden ja luovan kirjoittamisen opettajana (1993–1994), Hämeen läänin kirjallisuuden ohjaavana läänintaiteilijana (1994–1997) sekä Pirkanmaan kirjallisuuden läänintaiteilijana (1998–2002). Hän on toiminut Tampereella sijaitsevan Viita-akatemian vastaavana opettajana vuodesta 2006.

Hakalahden kaunokirjallinen tuotanto sisältää runokokoelmia, romaaneja ja *Tuukka Omar* -lastenkirjoja. Runoissaan hän on käsitellyt erotiikkaa ja rakkautta sekä arjen kauneutta ja vaikeutta nuoren naisen näkökulmasta. Runokokoelmat *Ole sinä voinvärinen* (1993) ja *Jotkut ja toiset* (1997) saivat Tampereen kirjallisuuspalkinnon. Romaani *Hengenahdistusta* (2004) sijoittuu 2000-luvun alun Ouluun. Se on kolmekymppisen Sannan kehityskertomus ajalta, jolloin nuoruus vaihtuu aikuisuuteen. Romaanissa *Uimataito* Hakalahti käsittelee uussuomalaisten arkea. Vuonna 2014 Hakalahden lastenkirja *Tuukka-Omar ja minilapset* sai LukuVarkaus-palkinnon.

Hakalahti asuu Tampereella. Hän asui Oulussa vuosina 1966–1991. Taidemaalari Juhani Hakalahti oli Niina Hakalahden isä.

## Teokset
;Runokokoelmat
* 
* 
* 
* 

;Romaanit
* 
* 
* 
* 
* *Lumilinna.* Hämeenlinna: Karisto, 2016. .
* *Pientä fiksausta vailla.* Karisto, 2017. . (Julkaistaan kirjoittajanimellä Amanda Vaara) 

;Lastenkirjat
* 
* 
* 

## Lähteet

## Aiheesta muualla
* Viralliset sivut 
* Lassila, Tuija: Niina Hakalahden kirjailijaesittely Kirjasampo.fi. 16.6.2008.
* Kuusi kuvaa kirjailija Niina Hakalahden elämästä, 11.11.2017 Yle Areenassa
Guillermo Barros Schelotto

**Guillermo Barros Schelotto** (s. 4. toukokuuta 1973, La Plata, Argentiina) on argentiinalainen entinen jalkapalloilija ja nykyisin jalkapallovalmentaja, joka valmentaa argentiinalaista Boca Juniorsin joukkuetta.

Barros Schelotto on edustanut uransa aikana myös Gimnasia y Esgrima La Plata ja Boca Juniorsia. Yhteensä hän pelasi noissa seuroissa lähes 400 ottelua Argentiinan liigaa ja teki otteluissa yli sata maalia.

Argentiinan maajoukkueessa Barros Schelotto debytoi vuonna 1998. Hän on pelannut kymmenen A-maaottelua mutta ei ole tehnyt yhtään maalia.
Kristian Alfonso

**Kristian-Joy Alfonso** (s. 5. syyskuuta 1963 Brockton, Massachusetts) on yhdysvaltalainen televisionäyttelijä ja entinen malli. Hänen tunnetuin roolinsa on Hope Williams Brady amerikkalaisessa saippuasarjassa *[[Päivien viemää]]*.

Hän aloitti uransa taitoluistelijana jo nuorena ja voitti kultamitalin junioriolympialaisissa. 13-vuotiaana Alfonso joutui vakavaan kelkkailuonnettomuuteen, joka lopetti hänen luistelu-uransa, ja aloitti sen jälkeen mallintyöt. 15. ikävuoteen mennessä hän oli ollut 30 lehden kannessa, mukaan lukien *[[Vogue]]* ja *[[Harper’s Bazaar]]*. Alfonso sai vuonna 1981 roolin televisioelokuvasta *[[The Starmaker]]*. Vuonna 1983 hän aloitti Hope Williamsin roolissa saippuaoopperassa *[[Päivien Viemää]]* (*Days of our Lives*). Silloin hänen hahmonsa oli rakastunut komeaan Bo Bradyyn (Peter Reckell). 

Alfonso lähti *Päivien viemää* -sarjasta maaliskuussa 1987, saatuaan kahden vuoden sopimuksen saippuaooppera *[[Falcon Crest]]istä* Pilar Ortegan roolissa. Hän teki *Päivien viemiin* nopean näyttäytymisen Hopen roolissa vuonna 1990; tällöin sarjan juonessa Hope-hahmoa pidettiin kuolleena. 

Alfonso palasi takaisin sarjaan toukokuussa 1994 "Ginana", muistinsa menettäneenä Hopena. Juonen edetessä paljastui, että paha Stefano DiMera (Joseph Mascolo) oli aivopessyt Hopen luulemaan itseään prinsessa Gina Von Amburgiksi. Siitä lähtien Alfonso on jatkanut rooliaan sarjassa aina 2000-luvulle saakka.

*Päivien viemää* -sarjan ohella Alfonso on tehnyt lukuisia vierailevia rooleja 1990-luvun sarjoissa, kuten *[[Ihmemies MacGyver]]*, *[[Full House]]*, *[[Murhasta tuli totta]]*, *[[Melrose Place]]* ja *[[Baywatch]]*. Hän myös näytteli vuonna 1993 elokuvassa *[[Villi pako]]*, jonka pääosassa oli Dolph Lundgren.

Alfonso on ollut naimisissa kaksi kertaa ja hänellä on kaksi poikaa (s. 1990 ja 2002) sekä poikapuoli.

## Aiheesta muualla

* Kristian Alfonson kotisivut 
*
Modjo

**Modjo** oli vuosina 2000 - 2002 toiminut ranskalainen house- ja popmusiikin duo, jonka jäsenet olivat tuottaja Romain Tranchart ja laulaja Yann Destagnol.

Tranchartin ja Destagnolin musiikillinen yhteistyö alkoi vuonna 1998. Kokoonpano nousi listojen kärkeen eri puolilla maailmaa hittisinglellään "Lady (Hear Me Tonight)" vuonna 2000. 

Modjon tähän mennessä ainoa studioalbumi *Modjo* julkaistiin vuonna 2001. "Lady (Hear Me Tonightin)" lisäksi yhtye sai mainetta mm. singlellään "Chillin'" samana vuonna. 

Modjo leimataan "Lady (Hear Me Tonightin)" kansainvälisen menestyksen johdosta monesti yhden hitin ihmeeksi. Kyseinen kappale ilmestyi myös NRJ-kokoelmalevyllä *One Hit Wonders II*. Modjo sai vuonna 2000 parhaan ranskalaisen esiintyjän MTV Europe Music Awardin.

## Lähteet

## Aiheesta muualla
* Viralliset sivut 
* Yann Destalin sivut
Yhdystie 1633

**Yhdystie 1633** on Mäntsälän Lukon kylän ja Pukkilan Savijoen välinen yhdystie. Tie päättyy  Savijoella Orimattilan ja Pukkilan väliselle yhdystielle 1635.
C. L. R. James

**Cyril Lionel Robert James** (4. tammikuuta 1901 – 19. toukokuuta 1989) oli marxilainen yhteiskuntateoreetikko, toimittaja ja kirjailija. Trinidad ja Tobagossa syntynyt James muutti Lontooseen vuonna 1933. Hän osallistui aktiivisesti trotskilaiseen maailmanliikkeeseen.

## Elämä
James syntyi 4. tammikuuta 1901 Port of Spainissa, Trinidadissa ja opiskeli Queens Royal Collegessa. Vuonna 1938 hän julkaisi vaikutusvaltaisen kirjansa *The Black Jacobins: Toussaint L’Ouverture and the San Domingo Revolution*, joka käsittelee Haitin itsenäistymiseen johtaneita orjakapinoita. Samana vuonna James muutti Yhdysvaltoihin. Yhdysvaltojen-vuosiensa aikana hän tapasi Lev Trotskin Meksikossa. Vuonna 1953 hänet karkotettiin Yhdysvalloista passirikkomusten vuoksi. James palasi Lontooseen, mutta pysyi mukana Johnson-Forest Tendencyssä, pienessä yhdysvaltalaisten radikaalien ja marxilaisten teoreetikkojen ryhmässä.

Vuonna 1958 James palasi Trinidadiin. James vaikutti moniin Black Power -liikkeen kannattajiin. Hän vietti elämänsä viimeiset vuodet opettaen ja luennoimalla eri puolilla maailmaa.

## Teoksia

* *The Life of Captain Cipriani: An Account of the British Government in the West Indies* (1932)
* *The Case for West-Indian Self Government* (1933)
* *Minty Alley* (1936)
* *Toussaint L'Ouverture* (näytelmä) (1936)
* *World Revolution 1917–1936: The Rise and Fall of the Communist International* (1937)
* *The Black Jacobins: Toussaint L'Ouverture and the San Domingo Revolution* (1938)
* *Notes on Dialectics: Hegel, Marx and Lenin* (1948)
* *American Civilisation* (1949) 
* *State Capitalism and World Revolution* (1950)
* *Mariners, Renegades and Castaways: The Story of Herman Melville and the World We Live In* (1952)
* *Facing Reality* (yhdessä Kornílios Kastoriádisin ja Grace Lee Boggsin kanssa) (1958)
* *Modern Politics* (1960)
* *Party Politics in the West Indies* (1962)
* *Beyond a Boundary* (1963)
* *Nkrumah and the Ghana Revolution* (1977)
* *The Future in the Present* (valittuja kirjoituksia) (1979)
* *Spheres of Existence* (valittuja kirjoituksia) (1980)
* *Notes on Dialectics: Hegel, Marx and Lenin* (1981 [1948])
* *At the Rendezvous of Victory* (valittuja kirjoituksia) (1984)
* *Cricket* (selected writings) (1986)
* *Letters from London* (sarja esseitä vuodelta 1932) (2003)

## Aiheesta muualla

* The C. L. R. James Institute  
* C. L. R. James Archive 

### Teoksia
* *[http://www.marxists.org/archive/james-clr/works/world/index.htm World Revolution 1917-1936: The Rise and Fall of the Communist International]* 
* *[http://www.marxists.org/archive/james-clr/works/dialecti/index.htm Notes on Dialectics: Hegel, Marx and Lenin]* 
* *[http://www.marxists.org/archive/james-clr/works/1950/08/state-capitalism.htm State Capitalism and World Revolution]* 

## Lähteet
Alkusammutin

**Alkusammutusvälineillä** tarkoitetaan yhden henkilön käyttöön soveltuvia itse kohteessa tai sen välittömässä läheisyydessä olevia helposti käsille saatavia sammutusvälineitä, jotka sopivat erityisesti palonalkujen ja pienehköjen palojen sammuttamiseen. 

Alkusammutuskalustoa ovat käsisammuttimet, pikapalopostit ja sammutuspeitteet. Alkusammuttimet on sijoitettava näkyvään paikkaan. Niiden eteen ei saa edes tilapäisesti sijoittaa mitään, mikä estää niiden näkymisen ja nopean käyttöönoton. Sammuttimen noutomatka ei saisi olla 20 metriä pidempi ja tilan jokaisesta pisteestä tulisi nähdä ainakin kahden sammuttimen sijoitus. 

## Katso myös

* Palokunta

## Lähteet

* http://www.tkk.fi/Yksikot/Talo/opetus/Patuper/2004/NilssonLapinvuo/Kasisammuttimet.doc
Pure Holocaust

**Pure Holocaust** on norjalaisen black metal -yhtye Immortalin toinen studioalbumi, joka on julkaistu vuonna 1993.

## Kappaleluettelo
#
#
#
#
#
#
#
#

## Kokoonpano
* Abbath Doom Occulta - laulu, bassokitara, rummut
* Demonaz Doom Occulta - kitara 

Levyn kansitekstin mukaan rummut soitti Erik, mutta hän oli rumpalina vain kahdella keikalla ja pääsi levyn kanteen. Levyllä rummut soittaa Abbath.

## Arvostelut
* Imperiumi: 8½/10
* Metalliluola: 8½/10

## Lähteet

## Aiheesta muualla
* 
* 
* Albumin sanoitukset
Villersin luostari

**Villersin luostari** on muinainen sisterssiläisluostari, joka sijaitsee Belgiassa Brabant Wallonin maakunnassa lähellä Villers-la-Villeä. Luostarin perustivat vuonna 1146 Clairvaux'n luostarista saapuneet 12 sisterssiläismunkkia ja kolme maallikkoveljeä Gauthier de Marbaisilta saadun lahjoituksen varassa. Luostari hylättiin vuonna 1796.

## Aiheesta muualla
*Villersin luostarin virallinen kotisivu
*Catholic Encyclopedia